# Il-Ġurnal Uffiċjali C 383/2012

| | ISSN 1977-0987
  doi:10.3000/19770987.C_2012.383.mlt |
| --- | --- |
| Il-Ġurnal Uffiċjali
  tal-Unjoni Ewropea | C 383 |
| | |
| Edizzjoni bil-Malti | Informazzjoni u Avviżi | Volum 5512 ta' Diċembru 2012 |

ISSN 1977-0987

doi:10.3000/19770987.C_2012.383.mlt

Il-Ġurnal Uffiċjali

tal-Unjoni Ewropea

C 383

Edizzjoni bil-Malti

Informazzjoni u Avviżi

Volum 5512 ta' Diċembru 2012

---

| Avviż Nru | Werrej | Paġna |
| --- | --- | --- |
| | III   Atti preparatorji |
| | IL-QORTI TAL-AWDITURI |
| 2012/C 383/01 | Opinjoni Nru 8/2012 dwar il-proposta għal Direttiva tal-Parlament Ewropew u tal-Kunsill dwar il-ġlieda kontra l-frodi li jaffettwaw l-interessi finanzjarji tal-Unjoni permezz tal-liġi kriminali (skont l-Artikolu 325, TFUE) | 1 |

Avviż Nru

Werrej

Paġna

III   Atti preparatorji

IL-QORTI TAL-AWDITURI

2012/C 383/01

Opinjoni Nru 8/2012 dwar il-proposta għal Direttiva tal-Parlament Ewropew u tal-Kunsill dwar il-ġlieda kontra l-frodi li jaffettwaw l-interessi finanzjarji tal-Unjoni permezz tal-liġi kriminali (skont l-Artikolu 325, TFUE)

(skont l-Artikolu 325, TFUE)

1

| MT | |
| --- | --- |

MT

---

III Atti preparatorji

IL-QORTI TAL-AWDITURI

| 12.12.2012 | MT | Il-Ġurnal Uffiċjali tal-Unjoni Ewropea | C 383/1 |
| --- | --- | --- | --- |

12.12.2012

MT

Il-Ġurnal Uffiċjali tal-Unjoni Ewropea

C 383/1

---

OPINJONI Nru 8/2012

dwar il-proposta għal Direttiva tal-Parlament Ewropew u tal-Kunsill dwar il-ġlieda kontra l-frodi li jaffettwaw l-interessi finanzjarji tal-Unjoni permezz tal-liġi kriminali

(skont l-Artikolu 325, TFUE)

2012/C 383/01

WERREJ

| | Paragrafu | Paġna |
| --- | --- | --- |
| Introduzzjoni... | 1 - 5 | 1 |
| l-idea ta’ “interessi finanzjarji tal-Unjoni” għandha tiġi ċċarata... | 6 - 9 | 1 - 2 |

Paragrafu

Paġna

Introduzzjoni...

1 - 5

1

l-idea ta’ “interessi finanzjarji tal-Unjoni” għandha tiġi ċċarata...

6 - 9

1 - 2

IL-QORTI TAL-AWDITURI TAL-UNJONI EWROPEA,

Wara li kkunsidrat it-Trattat dwar il-funzjonament tal-Unjoni Ewropea, u b’mod partikolari l-Artikolu 325(4) tiegħu,

Wara li kkunsidrat il-proposta mill-Kummissjoni Ewropea (1),

Wara li kkunsidrat it-talba tal-Kunsill għal Opinjoni dwar il-proposta msemmija hawn fuq, li l-Qorti rċeviet fit-12 ta’ Settembru 2012,

ADOTTAT L-OPINJONI LI ĠEJJA

INTRODUZZJONI

| 1. | Sabiex tikseb l-għanijiet tagħha u twettaq il-politiki tagħha, l-Unjoni Ewropea (UE) tipprovdi għaliha nnifisha l-mezzi meħtieġa (ara l-Artikolu 311 tat-Trattat dwar il-funzjonament tal-UE (TFUE)). Mingħajr riżorsi finanzjarji xierqa, l-UE ma tistax tilħaq il-miri tagħha. |
| --- | --- |

1.

Sabiex tikseb l-għanijiet tagħha u twettaq il-politiki tagħha, l-Unjoni Ewropea (UE) tipprovdi għaliha nnifisha l-mezzi meħtieġa (ara l-Artikolu 311 tat-Trattat dwar il-funzjonament tal-UE (TFUE)). Mingħajr riżorsi finanzjarji xierqa, l-UE ma tistax tilħaq il-miri tagħha.

| 2. | L-UE adottat bosta partijiet ta’ leġiżlazzjoni matul iż-żmien bi ħsieb li tipproteġi l-interessi finanzjarji tagħha. |
| --- | --- |

2.

L-UE adottat bosta partijiet ta’ leġiżlazzjoni matul iż-żmien bi ħsieb li tipproteġi l-interessi finanzjarji tagħha.

| 3. | L-Artikolu 325(4) TFUE jagħti s-setgħa lill-Parlament Ewropew u lill-Kunsill biex jadottaw miżuri meħtieġa fl-oqsma ta' prevenzjoni u l-ġlieda kontra l-frodi li taffettwa l-interessi finanzjarji tal-Unjoni. |
| --- | --- |

3.

L-Artikolu 325(4) TFUE jagħti s-setgħa lill-Parlament Ewropew u lill-Kunsill biex jadottaw miżuri meħtieġa fl-oqsma ta' prevenzjoni u l-ġlieda kontra l-frodi li taffettwa l-interessi finanzjarji tal-Unjoni.

| 4. | Il-proposta tal-Kummissjoni hija li l-Konvenzjoni dwar il-protezzjoni tal-interessi finanzjarji tal-Komunitajiet Ewropej u l-Protokolli għaliha (2) għandhom jitħassru. Hija tħassar proposta preċedenti tal-Kummissjoni (3). |
| --- | --- |

4.

Il-proposta tal-Kummissjoni hija li l-Konvenzjoni dwar il-protezzjoni tal-interessi finanzjarji tal-Komunitajiet Ewropej u l-Protokolli għaliha (2) għandhom jitħassru. Hija tħassar proposta preċedenti tal-Kummissjoni (3).

| 5. | Il-Qorti tilqa’ l-proposta tal-Kummissjoni li għandha tiġi stabbilita protezzjoni ekwivalenti u effettiva tal-interessi finanzjarji tal-Unjoni Ewropea fl-Istati Membri kollha sabiex tnaqqas jew jiġi evitat it-telf tal-finanzi pubbliċi tal-UE u għalhekk tiżgura implimentazzjoni leġittima tal-baġit. |
| --- | --- |

5.

Il-Qorti tilqa’ l-proposta tal-Kummissjoni li għandha tiġi stabbilita protezzjoni ekwivalenti u effettiva tal-interessi finanzjarji tal-Unjoni Ewropea fl-Istati Membri kollha sabiex tnaqqas jew jiġi evitat it-telf tal-finanzi pubbliċi tal-UE u għalhekk tiżgura implimentazzjoni leġittima tal-baġit.

L-IDEA TA’ “INTERESSI FINANZJARJI TAL-UNJONI” GĦANDHA TIĠI ĊĊARATA

| 6. | Kif ġie rrakkomandat f’opinjonijiet preċedenti (4), il-Qorti tqis li l-kunċett tal-“interessi finanzjarji tal-Unjoni”, li hu ċentrali fil-leġiżlazzjoni kollha relatata mal-ġlieda kontra l-frodi, jeħtieġ ikun iddefinit b’mod ċar. Il-Qorti għalhekk tilqa’ l-proposta tal-Kummissjoni biex tintroduċi din id-definizzjoni. |
| --- | --- |

6.

Kif ġie rrakkomandat f’opinjonijiet preċedenti (4), il-Qorti tqis li l-kunċett tal-“interessi finanzjarji tal-Unjoni”, li hu ċentrali fil-leġiżlazzjoni kollha relatata mal-ġlieda kontra l-frodi, jeħtieġ ikun iddefinit b’mod ċar. Il-Qorti għalhekk tilqa’ l-proposta tal-Kummissjoni biex tintroduċi din id-definizzjoni.

| 7. | Il-Qorti tinnota li d-definizzjoni mogħtija fl-Artikolu 2 tal-proposta tirreferi esklussivament għad-dħul u n-nefqa koperti minn, akkwistati permezz jew minħabba l-baġit tal-Unjoni jew il-baġits ta’ istituzzjonijiet, korpi, uffiċċji u aġenziji stabbiliti skont it-Trattati jew baġits ġestiti u mmonitorjati minnhom. Madankollu, it-terminu ‘baġit’ mhuwiex xieraq la fil-każ tal-Bank Ċentrali Ewropew, il-Bank Ewropew tal-Investiment u l-Fond Ewropew tal-Investiment, u lanqas fil-każijiet tal-Bank Ewropew għar-Rikostruzzjoni u l-Iżvilupp u l-Mekkaniżmu Ewropew ta’ Stabbiltà. L-operazzjonijiet tagħhom huma ta’ interess finanzjarju evidenti għall-Unjoni Ewropea imma huma fil-biċċa l-kbira ffinanzjati mill-kapital proprju tagħhom jew mid-dħul li jkunu għamlu mill-attivitajiet tagħhom, pereżempju għoti u teħid b’self. Id-definizzjoni għandha għalhekk tkun iċċarata sabiex tirrifletti l-fatt li l-interessi finanzjarji tal-Unjoni jirrelataw mal-attivi u l-passivi kollha ġestiti minn jew f’isem l-Unjoni u l-istituzzjonijiet tagħha, u mal-operazzjonijiet finanzjarji kollha tagħha, inklużi attivitajiet ta’ għoti u teħid b’self. |
| --- | --- |

7.

Il-Qorti tinnota li d-definizzjoni mogħtija fl-Artikolu 2 tal-proposta tirreferi esklussivament għad-dħul u n-nefqa koperti minn, akkwistati permezz jew minħabba l-baġit tal-Unjoni jew il-baġits ta’ istituzzjonijiet, korpi, uffiċċji u aġenziji stabbiliti skont it-Trattati jew baġits ġestiti u mmonitorjati minnhom. Madankollu, it-terminu ‘baġit’ mhuwiex xieraq la fil-każ tal-Bank Ċentrali Ewropew, il-Bank Ewropew tal-Investiment u l-Fond Ewropew tal-Investiment, u lanqas fil-każijiet tal-Bank Ewropew għar-Rikostruzzjoni u l-Iżvilupp u l-Mekkaniżmu Ewropew ta’ Stabbiltà. L-operazzjonijiet tagħhom huma ta’ interess finanzjarju evidenti għall-Unjoni Ewropea imma huma fil-biċċa l-kbira ffinanzjati mill-kapital proprju tagħhom jew mid-dħul li jkunu għamlu mill-attivitajiet tagħhom, pereżempju għoti u teħid b’self. Id-definizzjoni għandha għalhekk tkun iċċarata sabiex tirrifletti l-fatt li l-interessi finanzjarji tal-Unjoni jirrelataw mal-attivi u l-passivi kollha ġestiti minn jew f’isem l-Unjoni u l-istituzzjonijiet tagħha, u mal-operazzjonijiet finanzjarji kollha tagħha, inklużi attivitajiet ta’ għoti u teħid b’self.

| 8. | Il-Qorti tinnota li l-frodi fuq it-Taxxa fuq il-Valur Miżjud (VAT) hija koperta mid-direttiva proposta u taqbel li din it-tip ta' frodi tista' taffettwa l-interessi finanzjarji tal-Unjoni, għalkemm l-akbar impatt ikun fuq l-Istati Membri fejn tkun qiegħda ssir il-frodi. Peress li ħafna drabi din it-tip ta’ frodi għandha dimensjoni transkonfinali, ma tistax tiġi ttrattata f’livell nazzjonali biss. Għalhekk, ġlieda effettiva kontra l-frodi fuq il-VAT tirrikjedi kooperazzjoni effiċjenti bejn l-Istati Membri (5). |
| --- | --- |

8.

Il-Qorti tinnota li l-frodi fuq it-Taxxa fuq il-Valur Miżjud (VAT) hija koperta mid-direttiva proposta u taqbel li din it-tip ta' frodi tista' taffettwa l-interessi finanzjarji tal-Unjoni, għalkemm l-akbar impatt ikun fuq l-Istati Membri fejn tkun qiegħda ssir il-frodi. Peress li ħafna drabi din it-tip ta’ frodi għandha dimensjoni transkonfinali, ma tistax tiġi ttrattata f’livell nazzjonali biss. Għalhekk, ġlieda effettiva kontra l-frodi fuq il-VAT tirrikjedi kooperazzjoni effiċjenti bejn l-Istati Membri (5).

| 9. | Finalment, il-Qorti tinnota li l-Artikolu 4 tal-proposta jittratta għadd ta’ reati kriminali relatati ma’ frodi li jaffettwaw l-interessi finanzjarji tal-Unjoni. Fir-rigward tad-definizzjoni ta’ korruzzjoni fl-Artikolu 4(3) propost, il-Qorti tirrakkomanda kjarifika li l-korruzzjoni tal-uffiċjali, li jitħallsu mill-istituzzjonijiet tal-UE, tmur awtomatikament kontra l-interessi finanzjarji tal-Unjoni (6). |
| --- | --- |

9.

Finalment, il-Qorti tinnota li l-Artikolu 4 tal-proposta jittratta għadd ta’ reati kriminali relatati ma’ frodi li jaffettwaw l-interessi finanzjarji tal-Unjoni. Fir-rigward tad-definizzjoni ta’ korruzzjoni fl-Artikolu 4(3) propost, il-Qorti tirrakkomanda kjarifika li l-korruzzjoni tal-uffiċjali, li jitħallsu mill-istituzzjonijiet tal-UE, tmur awtomatikament kontra l-interessi finanzjarji tal-Unjoni (6).

Din l-Opinjoni ġiet adottata mill-Qorti tal-Awdituri fil-Lussemburgu fil-laqgħa tagħha tal-15 ta’ Novembru 2012.

Għall-Qorti tal-Awdituri

Vítor Manuel da SILVA CALDEIRA

President

---

(1)  COM(2012) 363 final tal-11 ta’ Lulju 2012.

1

(2)  ĠU C 316, 27.11.1995, p. 49.

2

(3)  COM(2001) 272 final tat-23 ta’ Mejju 2001, immodifikata b’COM(2002) 577 final tas-16 ta’ Ottubru 2002. Il-proposta qatt ma ġiet adottata formalment.

3

(4)  Ara l-paragrafu 12 tal-Opinjoni Nru 6/2011 (ĠU C 254, 30.8.2011 p. 1) u l-paragrafu 38 tal-Opinjoni Nru 8/2005 (ĠU C 313, 9.12.2005, p. 1).

4

(5)  Ara r-Rapport Speċjali Nru 8/2007 dwar il-koperazzjoni amministrattiva fil-qasam tat-taxxa fuq il-valur miżjud (ĠU C 20, 25.1.2008, p. 1).

5

(6)  Ara wkoll il-proposta mmodifikata tal-Qorti tal-Artikolu 4 fl-Opinjoni Nru 9/2001 (ĠU C 14, 17.1.2002, p. 1) għall-proposta tal-Kummissjoni COM(2001) 272 tat-23 ta’ Mejju 2001.

6

---